מורה חיילת

תג יחידת מורות חיילות
מורות חיילות במהלך הכשרתן
מורה חיילת הוא מקצוע בצה"ל הדורש מיונים מוקדמים. יחידת המורות החיילות שייכת למערך מגן בחיל החינוך והיא יחידת ימ"ל (יחידה מחוץ לסד"כ). המורות החיילות פועלות במסגרות אזרחיות, במגוון תחומים בהתאם להכשרה המיוחדת הניתנת להם בכל מסלול ביחידה.

== הכשרה ==
רמות שפירא, בית מאיר
המורות החיילות עוברות את ההכשרה בטירונות 02 באחד מבסיסי הטירונים של מגל.

לאחר הטירונות עוברים החיילים קורס של כ־6 שבועות בבה"ד במתקן האזרחי רמות שפירא אשר בבית מאיר ליד ירושלים. הקורס ממומן ובאחריות משרד החינוך אך מנוהל בו אורח חיים צבאי.

הסגל של הקורס מורכב מסגל צבאי וסגל אזרחי.

הסגל הצבאי:

מפקדת הקורס - קצינה בדרגת סגן.

סמלת - רב"ט או סמל, מורה חיילת בשנתה השנייה לתפקיד.

מפקדת צוות - רב"טית או סמלת, מורה חיילת בשנתה השנייה לתפקיד.

סגל אזרחי:

רכזת פדגוגית, ורכזת טכנית.
מורה חיילת מלמדת ילדים במושב [[מנוחה (1959)]]

== מסלולים ==
* קל"ע (קליטת עלייה) - עבודה בבתי ספר ומרכזי קליטה ברחבי הארץ במטרה לעזור ולתמוך בלימוד השפה העברית ועזרה בהתאקלמות חברתית בארץ. מורות חיילות אשר משרתות בתפקיד זה לומדות במכללה ומקבלות שנה ראשונה בהוראה חינם. מסלול קל"ע הוא המסלול הוותיק ביותר בקרב היחידה, לכן גם הקורס שעוברות החיילות יותר אינטנסיבי יחסית לשאר המסלולים. כחלק מהמסלול לכל מורה חיילת יש מסגרת בוקר ומסגרת אחר צהריים\ערב. מסגרות הבוקר: בית ספר יסודי, חטיבת ביניים, תיכון. מסגרות אחר צהריים\ערב: מועדוניות רווחה, מרכזי קליטה, עבודה עם נוער בסיכון וכו'. המורות החיילות המלמדות במסלול זה מגיעות אל מגוון גדול של אוכלוסיות.
* פנימיות - עבודה בפנימיות השונות עם החניכים. בעיקר עבודה בלתי פורמלית לאחר שעות הלימודים ועד השעות הקטנות של הלילה, עוזרות בלימודים, מכינות לקראת השירות בצה"ל, ויוצרות קשר אישי. החיילות הופכות לחלק בלתי נפרד מסגל הפנימייה.
* בתי ספר שדה - החיילות משרתות בבתי הספר שדה של החברה להגנת הטבע ומדריכות קבוצות ותלמידי בי"ס. החיילות מתגוררות בביס"ש.
* מל"ש (מרכז לימודי שדה) - החיילות מדריכות במרכז לימודי שדה העירוני, מפעילות את בית הספר בשעות הלימודים ומקיימות חוגי טבע וסיור לבני נוער בעיר. בנוסף החיילות מדריכות טיולי שדה באזור.
* חימ"ש (חינוך משלים) - עבודה שמרכזה אחה"צ. במסלול שני תת-מסלולים: 1.קידום נוער 2.נוער והקהילה.
:# קידום נוער - עבודה ביחידות לקידום נוער בלימודים פורמליים ופעילויות בלתי פורמליות אחה"צ, לדוגמה תוכנית היל"ה.

:# נוער וקהילה - עבודה במתנ"סים ומרכזי נוער שונים במטרה של הקמת מנהיגות צעירה מקומית.
: שם המסלול בתהליך שינוי ל"קהילה" כיוון ויוצר בלבול בעקבות קירובו למילה "חימוש".
* תרבות תורנית (ת"ת) - מסלול ייחודי לחיילות דתיות אשר מקפיד על שמירת זכויותיהן בתור חיילות דתיות: החיילות אינן מבצעות שמירות, אינן פועלות בשבת וכו'. מסלול זה הוא תחת פיקוחו של האגף לתרבות-תורנית במשרד החינוך.
:# ת"ת קל"ע - עבודה בבי"ס ממלכתיים דתיים עם יהודים עולי אתיופיה ואחה"צ במרכזי הקליטה או מועדוניות של אותם התלמידים.
:# ת"ת קהילה - לימודי מורשת בבית הספר ועבודה בפעילויות קהילתיות שונות כגון מתנ"סים, אקי"ם, מועדוניות יום וכו'.
* ספורטאים מצטיינים - ספורטאים מצטיינים המקבלים אישור על כך מצה"ל מזומנים למיונים ביחידת מורות חיילות. החיילים נקלטים למסלולים השונים. זהו מסלול חדש ביחידה.
* מסלולים ירוקים - מורות חיילות במסלולי טבע מחנכות לאהבת הארץ "דרך הרגליים" הן מדריכות טיולים של בתי ספר באזורים שונים בארץ ויוצרות זיקה בין התלמידים ובני הנוער לבין ישראל כאמצעי להכרתה ואהבתה. הן מקיימות פעילויות להעלאת תודעת נושאי טבע נוף ומורשת בקרב אוכלוסיות שונות. המסלולים הירוקים כוללים את החברה להגנת הטבע, רשות שמורות הטבע והגנים הלאומיים, שמורת נאות קדומים, צריף בן-גוריון ו"לוטם".
===מסלולי עבר===
* שמע - עבודה עם נוער ומבוגרים לקויי שמיעה.
* מועדוניות - עבודה בבתי הספר ולאחר מכן במועדוניות יום של שירותי הרווחה אליה מגיעים תלמידים אחר הצהריים. זה מסלול בו משרתים מהבוקר עד אחרי הצהרים. חיילות אלו מקבלות שנה ראשונה בהוראה חינם, לומדות במכללה למורים.
* עתידים - מסלול חדש שרץ כ"פיילוט" ראשון בשנת 2005 למסלול מגויסים עתודאים בחינוך. החיילים מסיימים את לימודיהם האקדמאים ומגיעים ליחידה בתור מורים ומורות לכל דבר בניגוד ליתר המורות החיילות שהן כוח סיוע.

== סמל היחידה ==
* פרח בעל שישה עלי כותרת - על שמן של שש נשים מ"חיל הנשים" שנהרגו במלחמת העצמאות. (שמות הנשים היו שמות פרחים: תמר, שושנה וכדומה).
* ספר - מראה את מטרת היחידה, התעסקות בחינוך בחברה הישראלית.
* הצבע הירוק במרכז הפרח - מרמז לצבע הירוק הצבאי.
* הצבע הכתום כרקע - מרמז על השתייכות היחידה לפיקוד העורף במקרה של מצב חירום.

== נקודות בהיסטורית היחידה ==
* יחידת מורות חיילות הוקמה על ידי ראש הממשלה הראשון, דוד בן-גוריון בשנת 1951.
* היחידה נוצרה תחת פיקוד חיל הנשים וגייסה נשים לצה"ל ללמד את השפה העברית כחלק מהמבצע לביעור הבערות.
* צה"ל נתן בית ליחידה במטרה לתמוך במדינה שהייתה בחיתוליה.
* הנשים שהתגייסו לחיל באותה תקופה היו בוגרות סמינר מורים.

== קישורים חיצוניים ==

* [https://web.archive.org/web/20151005113621/http://www.chinuch.aka.idf.il/1154-he/Chinuch.aspx מורות חיילות], באתר חיל החינוך והנוער
* [http://cms.education.gov.il/EducationCMS/Units/Toranit/Bogrot/Morot מידע על מסלול ת"ת]
* [http://cms.education.gov.il/EducationCMS/Units/Moach/Moach מידע על מורות חיילות] באגף לשירות לאומי ומורות חיילות
* [https://www.aluma.org.il/program/%d7%9e%d7%95%d7%a8%d7%95%d7%aa-%d7%97%d7%99%d7%99%d7%9c%d7%95%d7%aa/ אתרה של "אלומה" האחראית על הכשרת המורות החיילות]
* [https://web.archive.org/web/20100519150402/http://dover.idf.il/IDF/News_Channels/Personal/10/04/3003.htm כתבה באתר צה"ל על מורות חיילות במסלולים הירוקים - אמנון דירקטור]
*[http://idfarchives.bloger.co.il/219582/ העשייה והעבודה של המורות בצה"ל] בלוג מאוצרות ארכיון צה"ל ומעהב"ט
* 

קטגוריה:מקצועות צבאיים
קטגוריה:חיל החינוך והנוער
קטגוריה:מקצועות החינוך וההדרכה
קטגוריה:אנשים העובדים עם ילדים